በአካባቢ ላይ ተጽእኖ አድርሰዋል የተባሉ ሁለት ፋብሪካወች ላይ አስተዳደራዊ እርምጃ መወሰዱን የአድስ አበባ ከተማ አስተዳደር አካባቢ ጥበቃ እና አረንጓደ ልማት ኮሚሽን አስታወቀ። የነዚህ ፋብሪካወች የስረ ሃላፊወችም በተሰጣቸው ማስጠንቀቂያ መሰረት ከፋብሪካወቹ የሚወገዱ ተረፈ ምርቶች በአከባቢ ላይ ጉዳት የማያደርሱ እድሆኑ ለማስቻል ተገቢውን ስራወች እየከወኑ መሆናቸውን እና ማስተካከል ያለባቸውን በባለሞያ በማስጠናት ላይ ሳለን ነው ይህ እርምጃ የተወሰደብን ብለዋል። በተለይም በንፋስ ስልክ ላፍቶ ክፍለከተማ በሚገኘው የጀሞ የጋራ መኖሪያ ቤቶች አከባቢ ንዋሪወች ከመስታወት ፋብሪካው በሚወጣው ጭስ ከፍተኛ የሆነ የጤና ችግር እየዳረጋቸው መሆኑን በማስሳት ዘለቄታዊ መፍትሄ እንድሰጣቸው ጠይቀዋል። በተደጋጋሚ የማስጠንቀቂ ቢሰጣቸውም ማስተካከያን ያላረጉት በጀሞ አከባቢ የሚገኘው ሃንሰን መስታወት ፋብሪካ እና ድሬ የቆዳ ፋብሪካ ላይ ይህ የማሸግ አስተዳደራዊው እርምጃ መወሰዱን የተነገሩት በአድስ አበባ ከተማ አስተዳደር የአከባቢ ጥበቃና አረንጓደ ልማት ኮሚሽን የአከባቢ ጥበቃ ዳይሬክተር የሆኑት ባዩ ቶሎሳ ናቸው። በዚሁ መስታወት ፍብሪካ የሚሰሩ ሰራተኞች ስራቸውን በሚከውኑበት ወቅት ምንም አይነት መከላከያ አልባሳት ስላልተሰጧቸው ጉዳት እየደረሰባቸው እንደሚገኙም ተናግረዋል። በፋብሪካወቹ አካባቢ የሚኖሩ የህብረተሰብ ክፍሎችም ከፋብሪካወቹ የሚወጣው ባእድ በጤናችን ላይ ከፍተኛ ጉዳት እያደረሰ በመሆኑ ዘላቂነት ያለው መፍትሄ ይሰጠን ብለዋል። ዳይሬክተሩ አቶ ባዩ ቶሎሳ በቀጣይም መሰል አከባቢያዊ ጉዳቶችን የሚያደርሱ ፍብሪካወች በሚደረግላቸው ምክር እንድገዙ ከዚህ ተግባራቸው የማይቆጠቡ ከሆነ ክትትሎችን በማድርግ አስተዳደራዊው እርምጃ እንድቀጥልም አስታውቀዋል።